Aquest apartat recull tota la informació actualitzada sobre l'afectació per la situació de risc sanitari per la COVID-19 en els calendaris de les diferents proves d'accés a la universitat, les activitats acadèmiques a les 12 universitats catalanes, així com en les convocatòries de contractacions, beques i ajuts.
Així mateix, es poden consultar els documents tècnics que detallen les mesures acordades en aquests àmbits.
Concretament, posem a la vostra disposició els documents "Acords i recomanacions per a la finalització del curs 2019-2020" i "Flexibilització de l'opcionalitat dels exàmens PAU 2020".
El Consell Interuniversitari de Catalunya (CIC) ha aprovat les noves dates de celebració de les diferents proves d'accés a la universitat, en la seva convocatòria ordinària, així com les bases per a la flexibilització de l'opcionalitat en les matèries de la PAU 2020.
El nou calendari està subjecte a l'evolució de la pandèmia per coronavirus i, per tant, es mantindrà sempre que la situació d'emergència sanitària ho permeti.
L'ajornament generalitzat del calendari es pren davant les actuals mesures de confinament per tal de minimitzar el risc de contagi per la COVID-19 entre la població.
En aquest sentit, cal subratllar que el calendari aprovat queda supeditat a possibles noves mesures que puguin adoptar les autoritats competents en relació amb aquesta pandèmia.
Així mateix, el nou calendari i les bases de flexibilització permeten garantir que l'alumnat accedeixi a la universitat respectant els principis d'igualtat, mèrit i capacitat que sempre –i també en circumstàncies excepcionals– han de regir l'accés i l'admissió als estudis universitaris.
Nou calendari de les proves d'accés a la universitat
El nou calendari per a la realització de les distintes proves d'accés a la universitat, queda de la següent manera:
La Prova d'Accés a la Universitat per a més grans de 25/45 anys es posposa fins al juliol, concretament:
La convocatòria ordinària de les Proves d'Aptitud Personal (PAP) per accedir als Graus en Educació Infantil i en Educació Primària es programa en la data següent: dimecres, 15 de juliol
Per la situació actual en relació a la COVID-19, i excepcionalment per a l'any 2020, els centres que imparteixen el grau de Ciències de l'Activitat Física i de l'Esport no convoquen la prova d'aptitud personal (PAP).
A la preinscripció universitària 2020, per a l'adjudicació de les places d'aquests centres d'estudi únicament es tindrà en compte la nota d'admissió dels estudiants.
Pel que fa a la convocatòria ordinària de la Prova d'Accés a la Universitat ( PAU), s'ajorna als dies 7, 8, 9 i 10 de juliol.
Donades les circumstàncies excepcionals actuals, els terminis per matricular-se a la convocatòria ordinària de la PAU 2020 seran els mateixos per als alumnes de matrícula lliure (els que us presenteu per pujar nota, els provinents de sistemes educatius estrangers o d'anys anteriors) i per als de segon de Batxillerat i Cicles Formatius de Grau Superior (CFGS).
Així, si us voleu presentar a la convocatòria ordinària de la PAU 2020 podreu formalitzar la matrícula des del 15 de maig fins a la 15 de juny, ambdós inclosos.
A partir d'aquestes noves dates per a la PAU de juny, i en funció de l'evolució de la pandèmia, en una pròxima reunió de la Comissió d'Accés i Afers Estudiantils (CAAE) s'acordarà el calendari de tràmits, així com les dates de les convocatòries extraordinàries de la PAU i de la PAP per accedir als graus en Educació.
Flexibilització de l'opcionalitat en la convocatòria ordinària de la PAU
En la reunió d'avui també s'han acordat les bases per a la flexibilització de l'opcionalitat en la convocatòria de la PAU 2020.
En aquest sentit, i donat el cessament temporal de l'activitat lectiva al batxillerat, s'ha consensuat realitzar una adaptació de la PAU en el sentit de flexibilitzar l'opcionalitat ja existent en els exàmens de les diverses matèries perquè l'alumnat pugui assumir el conjunt de la prova proposada i realitzar-lo en el temps de durada ja establert per completar cada examen.
En aquests moments, els coordinadors de cada matèria de la PAU ja han començat a treballar per aplicar aquesta flexibilització tenint en compte que:
Tota la informació sobre la flexibilització en l'opcionalitat dels exàmens PAU 2020
A causa de la situació d'excepcionalitat generada per la crisi sanitària, per tal de minimitzar el risc de contagi per coronavirus COVID-19 entre la població, el Govern –mitjançant la Secretaria d'Universitats i Recerca del Departament d'Empresa i Coneixement–, les 12 universitats catalanes, i l'Agència per a la Qualitat del Sistema Universitari de Catalunya (AQU) han acordat propostes i mesures de manera conjunta i coordinada amb l'objectiu de garantir el manteniment de tota l'activitat programada que, a banda de la docència, inclou les pràctiques així com els processos d'avaluació.
A partir d'un primer acord, el 23 de març, en el marc de la Comissió de Programació i Ordenació Acadèmica (CPOA) s'impulsen els grups de treballs corresponents per, des de la corresponsabilitat i la coordinació, assegurar el mínim impacte d'aquestes circumstàncies en els aprenentatges del col·lectiu d'estudiants, així com garantir –per part de les universitats– que l'estudiantat que hagi adquirit els coneixements, superarà el curs acadèmic.
En aquest sentit, s'han elaborat dos documents que recullen les propostes en matèria d'avaluació, pràctiques externes, treballs finals de grau i màster, i calendari acadèmic.
Les propostes acordades en el nou context provocat per la pandèmia de la COVID-19 han de garantir que:
Propostes de formats d'avaluació no presencial
Pel que fa a l'avaluació no presencial, s'ha acordat proposar quatre formats d'avaluació no presencial i un seguit d'orientacions perquè les universitats les adaptin en funció de la seva autonomia.
Concretament, es proposen quatre tipus diferents d'avaluacions en línia que no configuren un llistat exhaustiu ni suposen un imperatiu a seguir necessàriament al peu de la lletra en el sentit que poden ser combinats, ampliats o modificats en funció de la casuística de cada assignatura o matèria.
En relació amb les diferents propostes, també s'han acordat un seguit de recomanacions a tenir en compte en funció de l'assignatura o matèria objecte d'avaluació que classifica en 4 categories:
Són assignatures que funcionen amb grups petits d'estudiants i s'articulen un procés actiu d'avaluació continuada.
Per aquest tipus de matèries la migració a la modalitat d'avaluació "no presencial" o en línia no planteja majors dificultats que haver de planificar els últims lliuraments o activitats d'avaluació des d'un format a distància.
En particular, per aquests grups nombrosos de més de 40 persones resultaria adequat recórrer a un format de prova objectiva (tipus test) per avaluar els continguts teòrics de la matèria.
En aquests casos s'haurien de valorar opcions alternatives no presencials d'avaluació.
Una opció d'avaluació en línia possible per a les assignatures amb pràctiques (no laboratori) com podrien ser activitats pràctiques de fisioteràpia o de Ciències de l'Activitat Física i l'Esport passaria perquè l'estudiantat s'enregistrés tot mostrant la tècnica i desenvolupament d'un determinat exercici.
En el cas d'assignatures que comportin pràctiques que inclouen laboratoris, una alternativa consistiria en l'estudi de casos.
Les fórmules d'avaluació del TFG/TFM s'inspiren en la metodologia de la UOC i s'articulen entorn a tres opcions bàsiques: 1) presentació i defensa del TFG/TFM asíncrones; 2) presentació i defensa del TFG/TFM síncrones; i 3) presentació asíncrona i defensa síncrona del TFG/TFM.
Aquestes propostes s'han consensuat en base a set criteris:
Podeu consultar el document complet en el següent enllaç
Propostes relatives amb les pràctiques externes, els treballs finals de grau i màster, i el calendari acadèmic
Criteris d'adaptació per la realització de les pràctiques externes
D'altra banda, s'ha acordat fer un caràcter diferenciador entre les pràctiques de l'últim curs del grau o de màster i les de cursos anteriors, tot relacionat amb l'acord d'intentar que tot aquell estudiant que segueix el curs no el perdi.
Així mateix, s'ha de tenir present la diferència entre pràctiques en titulacions de caràcter habilitant (regulades) de la resta de titulacions.
Treball final de grau i màster (TFG i TFM)
Pel què fa a la concreció dels escenaris de defensa i exposició en línia dels TFG i TFM, veure el document de referència sobre "L'avaluació dels aprenentatges a la Universitat, en el context de docència d'emergència en línia provocada per la crisi de la Pandèmia del Covid-19, en el transcurs del segon semestre del curs acadèmic 2019-20", elaborat per grup CPOA-CAAE, abril 2020.
D'acord amb el Reial decret 537/2020, de 22 de maig, pel qual es prorroga l'estat d'alarma declarat pel Reial Decreto 463/2020, de 14 de març, pel qual es declara l'estat d'alarma per a la gestió de la situació de crisis sanitària ocasionada per la COVID-19, us informem que amb efectes des del dia 1 de juny de 2020, el còmput dels terminis administratius dels actes i procediments derivats de la gestió de les convocatòries de beques i ajuts de l'AGAUR que haguessin quedat suspesos es reprendrà, o es reiniciarà, si així s'hagués previst en una norma amb rang de llei aprovada durant la vigència de l'estat d'alarma i les seves pròrrogues.
Podeu consultar els nous terminis de cada tràmit a través de la pàgina web de l'AGAUR, accedint a la convocatòria corresponent.
El Pla Serra Húnter de contractació de professorat d'excel·lència a les universitats públiques catalanes ha mantingut oberta la crida de la 1a convocatòria 2020 per a les ofertes de tenure-eligible lecturer i de professorat agregat durant tot el període de vigència de la suspensió i interrupció dels terminis administratius, fins el 2 de juny de 2020.
Actualment s'ha conclòs el període de recepció de candidatures i s'inicia la primera part del procés selectiu amb l'avaluació per part d'AQU Catalunya de les persones candidates que no disposen de l'acreditació de professorat corresponent.
Atès que l'1 de juny de 2020 s'ha aixecat la suspensió dels terminis administratius, es reprenen les actuacions en el punt en què es trobaven el 14 de març de 2020.
En relació amb la pròrroga dels contractes FI i BP, contemplada en la disposició addicional 13 del Reial decret llei 11/2020, de 31 de març (ES), davant la situació d'emergència sanitària per COVID-19; la Secretaria d'Universitats i Recerca comunica que, mitjançant l'Agència de Gestió d'Ajuts Universitaris i de Recerca (AGAUR), compensarà les universitats i centres de recerca de Catalunya que prorroguin els contractes en els termes que estableix el Reial decret.